da da da de en en da de da da da da da da da da da da da da da da de da da da da da da da es es en tr da da en da da en fr de da da da da da da tr da en da da fr da da en da da en nb hu da da en en da en da da da de en en da da
Silkeborg Data er en værdibaseret virksomhed, hvor værdierne spiller en vigtig rolle i dagligdagen og i de beslutninger, den enkelte medarbejder og organisationen træffer.
Vi behandler vores medarbejdere som selvstændige mennesker, der kan træffe ansvarlige beslutninger.
Vores værdier og holdninger er synlige. Vi opstiller rammer, som medarbejderen kan arbejde selvstændigt inden for, og vores medarbejdere har stor indflydelse på arbejdsopgaver og arbejdstid.
Vi kommunikerer åbent og hæderligt med vores interessenter og indgår gerne i en konstruktiv dialog.
Vores medarbejdere har tryghed i ansættelsen. Det kommer blandt andet til udtryk i, at mange af vores medarbejdere har en høj anciennitet.
Vi tilbyder et ansættelsesforhold, der bygger på gensidige forpligtelser og varige relationer, og vi tager individuelle og menneskelige hensyn.
Det er vores mål at være kendt som en attraktiv arbejdsplads, hvor der sættes fokus på såvel det fysiske som det psykiske arbejdsmiljø, og hvor medarbejderne trives i et job, der bygger på gensidige forpligtelser, varige relationer, tillid og samarbejde.
Vores medarbejdere har stor indflydelse på og ansvar for deres egen faglige udvikling, og vi giver dem størst mulig indflydelse på arbejdsopgaver og arbejdstid.
Vi tilbyder medarbejderne at arbejde i en organisation, som afspejler de reelle ansvarsområder og derved fungerer effektivt.
Der findes ikke unødige organisatoriske led og bureaukratiske arbejdsgange på Silkeborg Data. De daglige og normale beslutninger træffes af den medarbejder, der har ansvaret. Større forretningsmæssige beslutninger bliver truffet i dialog.
Vores organisation er bygget op omkring selvstyrende team. På den måde har vi optimeret vores forretningsgange og sikret en hensigtsmæssig udnyttelse af vores ressourcer. Vi implementerer de nødvendige it-værktøjer til videndeling i organisationen.
Vi tilbyder medarbejderne indflydelse på deres egen udvikling. De har mulighed for selv at tilrettelægge uddannelse og skabe muligheder for karrieren, der tilgodeser den enkelte og Silkeborg Datas ønsker og behov.
Vi rekrutterer primært ledere gennem udvikling af egne medarbejdere, så den enkelte medarbejder får mulighed for at anvende sit potentiale i overensstemmelse med vores behov.
Silkeborg Data som arbejdsplads
Du kan ikke spise dem, men vi bruger dem til at måle trafik og gøre hjemmesiden mere brugervenlig. Du accepterer cookies, når du bruger hjemmesiden. Læs mere om cookies